વડાપ્રધાન મોદીને રઘુરામ રાજનનાં સંદર્ભમાં સ્વામીની ટીપ્પણી અંગે પુછવામાં આવતા તેમણે સ્વામીનું નામ લીધા વગર જ કડક શબ્દોમાં કહ્યું કે મારી પાર્ટી હોય કે પછી કોઇ અન્ય પણ મને આ યોગ્ય નથી લાગતું. આ પબ્લિસિટીનો શોખ છે. આનાથી કોઇનું ભલુ નથી થવાનું. વડાપ્રધાને તેમ પણ કહ્યું કે મારો સ્પષ્ટ સંદેશ છે કે જવાબદાર પદ પર બેઠેલા લોકોએ સમજદારી સાથે કામ કરવું જોઇે. વડાપ્રધાને કોઇનું નામ લીધા વગર જ બેંકોના પૈસા લુંટીને અન્ય દેશોમાં ભાગી જનારા લોકો અંગે કહ્યું કે હું આવા લોકોને એક પડકાર તરીકે જોઉ છું. આવા લોકોને કહેવા માંગીશ કે કાયદાથી વધીને આ દેશમાં કોઇ પણ નથી.